Στις 9 Ιουλίου 2014 διεξήχθησαν **γενικές εκλογές** στις Νήσους Κουκ. Εξελέγησαν οι βουλευτές του 14ου Κοινοβουλίου.

Πλαίσιο
-------

Μετά τις βουλευτικές εκλογές που έγιναν στις 17 Νοεμβρίου 2010, η θητεία του Κοινοβουλίου θα έληγε μετά τις 17 Νοεμβρίου 2014. Έπρεπε να διεξαχθούν εκλογές όχι αργότερα από 3 μήνες μετά την ημερομηνία αυτή, δηλ. το αργότερο στις 17 Φεβρουαρίου 2015. 
Όμως, στις 17 Απριλίου 2014 ο βασιλικός αντιπρόσωπος Τομ Μάρστερς, διέλυσε το κοινοβούλιο και προκήρυξε πρόωρες εκλογές για τις 9 Ιουλίου. Ο Μάρστερς ανέφερε ότι ο πρωθυπουργός Χένρι Πούνα τον είχε πληροφορήσει ότι χρειαζόταν να διεξαχθούν πρόωρες εκλογές, προκειμένου να υπάρξει νέα κυβέρνηση πριν τη συμπλήρωση της 50ής επετείου από την απόκτηση αυτοδιοίκησης στα νησιά, το 2015. Επίσης, θα επέτρεπε στην νέα κυβέρνηση να εγκρίνει τον προϋπολογισμό για να καλυφθούν τα έξοδα για τον εορτασμό της επετείου. Ο Πούνα κατηγόρησε τον υπουργό Τέινα Μπίσοπ για αποσταθεροποίηση της κυβέρνησης και για την πρόκληση των εκλογών. Μία ημέρα μετά την ανακοίνωση των εκλογών, ο Μπίσοπ παραιτήθηκε από υπουργός Παιδείας και Τουρισμού.
 και αποχώρησε από το Κόμμα των Νήσων Κουκ για να ιδρύσει νέο κόμμα. Από την πλευρά της η αντιπολίτευση δήλωσε ότι ο πρωθυπουργός προκάλεσε τις εκλογές για να αποφύγει την πρόταση δυσπιστίας στο Κοινοβούλιο, κάτι που αρνήθηκε ο Πούνα.

Η λίστα με τους υποψηφίους δημοσιοποιήθηκε στις 6 Μαΐου. Στις εκλογές πήραν μέρος 52 υποψήφιοι, πιο λίγοι από τους 70 που ήταν το 2010. Μόνο 6 υποψήφιοι ήταν γυναίκες.

Οι εγγεγραμμένοι ψηφοφόροι ήταν 10.394 άτομα.

Εκλογικό σύστημα
----------------

Τα 24 μέλη του Κοινοβουλίου εκλέγονται σε μονοεδρικές περιφέρειες με το πλειοψηφικό σύστημα.

Αποτελέσματα
------------

Σύμφωνα με τα πρώτα αποτελέσματα, το κόμμα του πρωθυπουργού Χένρι Πούνα (Κόμμα των Νήσων Κουκ) έχασε την πλειοψηφία στο κοινοβούλιο, καθώς κέρδισε 13 έδρες έναντι 8 για το Δημοκρατικό Κόμμα. Ο πρώην υπουργός Μπίσοπ που ίδρυσε νέο κόμμα πήρε 2 έδρες από το κυβερνών κόμμα του Πούνα.

Σε μία έδρα υπήρξε ισοψηφία και θα γίνει νέα καταμέτρηση των ψηφοδελτίων.

**Βουλευτικές εκλογές, 9 Ιουλίου 2014**

ε • σ | Κόμματα | Ψήφοι | % | Έδρες |
| --- | --- | --- | --- |
| Δημοκρατικό Κόμμα | 3.499 | 42,3 | 13 |
| Κόμμα των Νήσων Κουκ | 3.811 | 46,1 | 8 |
| Μοναδικοί Νήσοι Κουκ (One Cook Islands) | 790 | 9,6 | 2 |
| Τιτικαβέκα Όιρε | 96 | 1,2 | 0 |
| Ανεξάρτητοι | 73 | 0,9 | 0 |
| Σύνολο | **8.364** | **100,0** | **24** |
| Εγγεγραμμένοι/συμμετοχή | 10.394 | 80,47 |
| Πηγή: Ministry of Finance and Economic Management |

Επακόλουθο
----------

Το Σεπτέμβριο το Ανώτατο Δικαστήριο ενέκρινε την ένσταση από το Δημοκρατικό Κόμμα αναφορικά με το αποτέλεσμα στην περιφέρεια της Ταμαρούα, όπου είχε κερδίσει ο υποψήφιος του Κόμματος των Νήσων Κουκ, Τοκορούα Παρέινα. Το δικαστήριο δικαίωσε τον υποψήφιο του Δημοκρατικού Κόμματος, Τετάνγκι Ματάπο, ο οποίος ανακηρύχθηκε νικητής με διαφορά 3 ψήφων. Αυτό είχε ως αποτέλεσμα το Κόμμα των Νήσων Κουκ να απολέσει την κοινοβουλευτική πλειοψηφία μιας έδρας.

### Επαναληπτική εκλογή στη Βαϊπάε-Ταούτου 2015

Στις 17 Δεκεμβρίου 2014 το Εφετείο ακύρωσε την εκλογή του υποψηφίου του Κόμματος των Νήσων Κουκ (και υπουργού Παιδείας)), Μοάνα Ιοάνε στη Βαϊπάε-Ταούτου και διέταξε τη διεξαγωγή επαναληπτικής εκλογής που αρχικά ορίστηκε για τις 17 Φεβρουαρίου 2015. Έπειτα και από αυτήν την απόφαση, η κυβέρνηση του Πούνα έγινε πλέον κυβέρνηση δυστοκίας.

Στις 13 Φεβρουαρίου 2015 απεβίωσε ξαφνικά ο υποψήφιος του Δημοκρατικού Κόμματος Κέτε Ιοάνε, με αποτέλεσμα να αναβληθούν οι επαναληπτικές εκλογές της 17ης Φεβρουαρίου. Η επαναληπτική εκλογή στη Βαϊπάε-Ταούτου έγινε στις 31 Μαρτίου.
Ο υποψήφιος του Κόμματος των Νήσων Κουκ , Μοάνα Ιοάνε, κέρδισε την έδρα, παίρνοντας 174 ψήφους έναντι 98 για τον Αμίρια Νταβέι. Μετά και την επαναληπτική εκλογή στη Βαϊπάε-Ταούτου, παγιώθηκε κάπως η κυβέρνηση του Κόμματος των Νήσων Κουκ παρά την εύθραυστη πλειοψηφία.

Παραπομπές
----------

1. 1 2 3  «Cooks parliament dissolved for July election». Radio New Zealand International. 17 Απριλίου 2014. Ανακτήθηκε στις 17 Απριλίου 2014.
2. ↑  Emmanuel Samoglou (14 Ιανουαρίου 2014). «Candidates set for Murienua re-run». Cook Islands News. Αρχειοθετήθηκε από το πρωτότυπο στις 27 Φεβρουαρίου 2014. Ανακτήθηκε στις 28 Ιανουαρίου 2014.
3. 1 2  «Cook Islanders head to the polls for snap election». New Zealand Herald. 7 Ιουλίου 2014. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 9 Ιουλίου 2014.
4. ↑  «Cook Islands Prime Minister Henry Puna deflects claims of party disunity». ABC Radio Australia. 30 Απριλίου 2014. Ανακτήθηκε στις 9 Ιουλίου 2014.
5. ↑  «Cooks minister Bishop resigns». Radio New Zealand International. 18 Απριλίου 2014. Ανακτήθηκε στις 9 Απριλίου 2014.
6. ↑  «New group emerges to contest Cooks election». Radio New Zealand International. 5 Μαΐου 2014. Ανακτήθηκε στις 9 Απριλίου 2014.
7. ↑  Emmanuel Samoglou (17 Απριλίου 2014). «Election call was 'selfish'». Cook Islands News. Ανακτήθηκε στις 8 Ιουλίου 2014.
8. ↑  «Cook Islands calls early election amid opposition claims government faces no confidence». ABC Radio Australia. 22 Απριλίου 2014. Ανακτήθηκε στις 9 Ιουλίου 2014.
9. ↑  «Candidates Duly Nominated For Each Constituency». Cook Islands Gazette. 6 Μαΐου 2014. Ανακτήθηκε στις 4 Ιουλίου 2014.
10. ↑  Emmanuel Samoglou (7 Μαΐου 2014). «Fewer candidates run in 2014 election». Cook Islands News. Ανακτήθηκε στις 4 Ιουλίου 2014.
11. ↑  «Cook Islands' snap election left women candidates behind: advocacy group». ABC Radio Australia. 15 Μαΐου 2014. Ανακτήθηκε στις 9 Ιουλίου 2014.
12. ↑  Emmanuel Samoglou (1 Ιουλίου 2014). «Election: Campaigns enter home stretch». Cook Islands News. Ανακτήθηκε στις 4 Ιουλίου 2014.
13. ↑  «Cook Islands». *Pacific Women in Politics*. Ανακτήθηκε στις 9 Ιουλίου 2014.
14. ↑  Cook Islands PM may have lost seat, Radio New Zealand International, 11 Ιουλίου 2014.
15. ↑  Barbara Dreaver, Political uncertainty in the Cook Islands, One News, 11 Ιουλίου 2014.
16. ↑  Emmanuel Samoglou (18 Ιουλίου 2014). «Election: Puna in, Rasmussen out». Cook Islands News. Ανακτήθηκε στις 20 Ιουλίου 2014.
17. ↑  Ruling Cook Islands Party under threat after court decision Radio NZ International, 29 Σεπτεμβρίου 2014
18. ↑  "Cook Islands by-election revives opposition hopes", Radio New Zealand, 24 Δεκεμβρίου 2014
19. ↑  "Cook Islands by-election postponed after candidate Kete Ioane dies", Radio Australia, 13 Φεβρουαρίου 2015
20. ↑  "Ruling Cooks party wins by-election", Radio New Zealand International, 2 Απριλίου 2015